gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6420, del 20-12-2010 (2010/13619)

RESOLUCIÓ de 29 de novembre de 2010, de la Conselleria de Justícia i Administracions Públiques, per la qual es declaren desertes les proves selectives d'accés al grup B, sector administració especial, tècnic mitja de Gestió Cultural, torn de promoció interna, Convocatòria 15/2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6420

Data del DOGV
:   20-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13225


Data del document
:   29-11-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de novembre de 2010, de la Conselleria de Justícia i Administracions Públiques, per la qual es declaren desertes les proves selectives d'accés al grup B, sector administració especial, tècnic mitja de Gestió Cultural, torn de promoció interna, Convocatòria 15/2008. [2010/13819]  
Per Orde de 17 de juliol de 2008, de la Conselleria de Justícia i Administracions Públiques, es van convocar proves selectives d'accés al grup B, sector administració especial, tècnic mitja de Gestió Cultural, torn de promoció interna, convocatòria 15/2008 (DOCV núm. 5.814, de 25 de juliol de 2008)  
Vist que no ha superat cap aspirant les proves selectives convocades, resolc:  
Primer  
Declarar deserta la convocatòria 15/2008 per no existir aspirants aprobats.  
Segon  
De conformitat amb el que disposa la base 1.2 de l'esmentada convocatòria, els 2 llocs de treball que queden sense cobrir pel torn de promoció interna, s'acumulen al lloc convocat pel torn d'accés lliure en la convocatòria 14/2008.  
Tercer  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos comptats des de l'endemà al de la seua publicació, davant del Tribunal Superior de Justícia de la Comunitat Valenciana, de conformitat amb el que disposa els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció contenciós- Administrativa. No obstant això podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes contat des de l'endemà al de la seua publicació, o qualsevol altre recurs que estime procedent per a la defensa dels seus interessos.  
València, 29 de novembre de 2010.- El vicepresident segon del Consell y conseller d'Economia, Hisenda i Ocupació: Gerardo Camps Devesa. (p.d. Resolució de 30 de juliol de 2010. DOCV de 02.08.2010).
Diari Oficial de la Generalitat Valenciana


Sumari del DOGV 6222, del 09-03-2010 (2010/1582)

Notificació de la sentència dictada en el judici de divorci contenciós número 465/2008.
---------------------------------------------------------------------------------------

### Dades del document

Número de DOGV
:   6222

Data del DOGV
:   09-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1582


Data del document
:   28-01-2010

Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència dictada en el judici de divorci contenciós número 465/2008. [2010/1582]  
Divorci contenciós 000465/2008   
Part demandant: Gabriela Tonova Ivanova.  
Part demandada: Vaselin Cvuetanov Ivanov.  
Sobre: -   
 En el judici a què es fa referència s'ha dictat la resolució que té el text que literalment és com segueix:   
«Sentència   
Dénia, 23 de febrer de 2009  
Lidia María Paloma Montaño, magistrada jutgessa del Jutjat de Primera Instància i Instrucció número 4 de Dénia i partit judicial, ha vist aquest procediment seguit entre les parts, d'una, com a demandant, Gabriela Tonova Ivanova, representada pel procurador José Vicente Bonet Camps i defensada pel lletrat Isidoro Royo Donate, i de l'altra, com a demandat, Vaselin Cvuetavov Ivanov, i el Ministeri Fiscal.   
Dispositiva   
Estime la demanda interposada pel procurador José Vicente Bonet Camps, en representació de Gabriela Tonova Ivanova, i de l'altra Vaselin Cvuetanov Ivanov, i declare el divorci dels cònjuges esmentats i la dissolució del matrimoni. S'aprova el conveni regulador aportat, subscrit i ratificat per les persones interessades, de data 21 de juliol de 2008, sense fer cap pronunciament quant a les costes.   
Contra aquesta resolució no es pot interposar cap recurs (tret d'allò que fa referència al conveni regulador, que podrà ser recorregut en apel·lació pel Ministeri Fiscal en atenció als fills menors o incapacitats).   
Comuniqueu aquesta resolució al Registre Civil on conste el matrimoni dels litigants.   
Aquesta és la meua sentència, de què cal unir una testimoniança a les actuacions, que pronuncie, mane i firme».   
La sentència anterior va ser donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, el secretari judicial, en done fe. Dénia, 23 de febrer de 2009».   
Atés que es desconeix el domicili o la residència actuals de la part demandada, mitjançant la provisió de data 28 de gener de 2010, la jutgessa ha acordat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència al demandat, Vaselin Cvuetanov Ivanov.  
Dénia, 28 de gener de 2010.- El secretari judicial: José Luis Ramos Cejudo.
Diari Oficial de la Generalitat Valenciana


Sumari del DOGV 6196, del 01-02-2010 (2010/526)

Informació pública de la modificació de la tarifa de subministrament domiciliari d'aigua i clavegueram a Gavarda.
-----------------------------------------------------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/526


Data del document
:   19-01-2010

Organisme emissor
:   Sociedad Española de Abastecimientos, SA

Tipus de document
:   Anunci

Informació pública de la modificació de la tarifa de subministrament domiciliari d'aigua i clavegueram a Gavarda. [2010/526]  
Per la Resolució de data 14 de juliol de 2009, de la directora general de Comerç i Consum, i l'acord del Ple de l'Ajuntament de Gavarda, s'aprova l'increment tarifari per al exercici 2010 del 5% més la variació anual de l'índex de preus al consum de l'exercici anterior.  
Expedient: 784107/052009.  
Tarifa que s'aprova:  
  
  
Sobre les presents tarifes s'aplicarà l'impost sobre el valor afegit d'acord amb l'establert en la Llei 37/1992, de 28 de desembre.  
Cosa que es fa pública.  
València, 19 de gener de 2010.- L'apoderat: Francisco Zorrilla.
Diari Oficial de la Generalitat Valenciana


Sumari del DOGV 6256, del 29-04-2010 (2010/4730)

CORRECCIÓ d'errades de l'Ordre 10/2010, de 8 d'abril, de la Conselleria d'Economia, Hisenda i Ocupació, per la qual es regulen les ajudes als alumnes desocupats participants en accions formatives dirigides a treballadors prioritàriament desocupats, realitzades en el marc de l'Ordre TAS /718/2008, de 7 de març.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4730


Data del document
:   26-04-2010

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Anàlisi jurídica

 Descriptors 

:   * formació professional
    * ajuda pública
    * suport econòmic
    * formació en el lloc de treball
    * aturat
    * dietes i despeses

CORRECCIÓ d'errades de l'Ordre 10/2010, de 8 d'abril, de la Conselleria d'Economia, Hisenda i Ocupació, per la qual es regulen les ajudes als alumnes desocupats participants en accions formatives dirigides a treballadors prioritàriament desocupats, realitzades en el marc de l'Ordre TAS /718/2008, de 7 de març. [2010/4730]  
Una vegada advertit error en l'apartat 2 de l'article 4 de l'Ordre 10/2010, de 8 d'abril, de la Conselleria d'Economia, Hisenda i Ocupació, per la qual es regulen les ajudes als alumnes desocupats participants en accions formatives dirigides a treballadors prioritàriament desocupats, realitzades en el marc de l'Ordre TAS/718/2008, de 7 de març, publicada en el Diari Oficial de la Comunitat Valenciana número 6245, de data 14 d'abril de 2010, s'efectua la correcció següent:  
On diu:  
«Article 4. Obligacions dels alumnes  
2. Es causa d'exclusió dels alumnes i de pèrdua, si fa el cas, del dret a la corresponent ajuda econòmica, incórrer en tres faltes d'assistència no justificades en un mes o no seguir el curs amb aprofitament a criteri del seu responsable.  
Les faltes d'assistència justificades no computaran a estos efectes, llevat que el seu nombre siga superior al 30% de la duració de l'acció formativa»;  
Ha de dir:  
«Article 4. Obligacions dels alumnes  
2. És causa d'exclusió dels alumnes i de pèrdua, si fa el cas, del dret a la corresponent ajuda econòmica, incórrer en més de tres faltes d'assistència no justificades en un mes, no seguir el curs amb aprofitament a criteri del seu responsable o no haver-lo finalitzat.   
Les faltes d'assistència justificades no computaran a estos efectes, llevat que el seu nombre siga superior al 30% de la duració de l'acció formativa».   
València, 26 d'abril de 2010  
El vicepresident segon del Consell,   
conseller d'Economia, Hisenda i Ocupació,  
GERARDO CAMPS DEVESA
Diari Oficial de la Generalitat Valenciana


Sumari del DOGV 6419, del 17-12-2010 (2010/12701)

Notificació de la sentència dictada en el judici verbal número 1044/2009.
-------------------------------------------------------------------------

### Dades del document

Número de DOGV
:   6419

Data del DOGV
:   17-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12901


Organisme emissor
:   Jutjat de Primera Instància i Instrucció número 2 de Vila-real

Tipus de document
:   Edicte

Notificació de la sentència dictada en el judici verbal número 1044/2009. [2010/12529]  
Alejandro Tofiño Padrino, secretari del Jutjat de Primera Instància i Instrucció número 2 de Vila-real, faig saber:  
Que en les actuacions de judici verbal número 001044/2009, s'ha dictat la sentència que té la part dispositiva com es diu:  
«Dispositiva  
Estime de forma íntegra la demanda formulada per la procuradora Teresa Palau Jericó, que actua en nom i representació de D'Origen Seleccions, SL, i condemne la mercantil Restaurante Soru, SL, a pagar 925 euros en concepte de principal, més els interessos legals que aquesta quantitat produïsca, així com a pagar les costes processals.  
Declare rebel la mercantil Restaurante Soru, SL, amb tots els efectes legals que aquesta declaració comporta.  
Aquesta resolució no és ferma i s'hi pot interposar un recurs d'apel·lació, dins del termini de cinc dies comptador des de l'endemà de la seua notificació davant de l'Audiència Provincial, amb la consignació prèvia de la suma de 50 euros, en el compte de dipòsits i consignacions d'aquest Jutjat, tal com estableix la disposició addicional quinzena de la Llei Orgànica 1/2009, de 3 de novembre.  
I perquè valga de notificació de forma legal al demandat Restaurante Soru, SL, expedisc aquest edicte perquè s'inserisca en el Diari Oficial de la Comunitat Valenciana.  
Vila-real, 6 de setembre de 2010.- El secretari: Alejandro Tofiño Padrino.
Diari Oficial de la Generalitat Valenciana


Sumari del DOGV 6246, del 15-04-2010 (2010/3739)

RESOLUCIÓ de 26 de març de 2010, de la Universitat de València, per la qual nomena Carolina Purificación Moliner Cantos professora titular d'universitat, de l'àrea de coneixement Psicologia Social.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3739


Data del document
:   26-03-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 26 de març de 2010, de la Universitat de València, per la qual nomena Carolina Purificación Moliner Cantos professora titular d'universitat, de l'àrea de coneixement Psicologia Social. [2010/3739]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València, de data 14 de desembre de 2009 (BOE 12 de gener de 2010), per a la provisió de la plaça número 2113 de professor titular d'universitat (concurs núm. 173/2009), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001 de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Carolina Purificación Moliner Cantos professora titular d'universitat, de l'àrea de coneixement Psicologia Social, adscrita al Departament de Psicologia Social.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 26 de març de 2010.- El rector: Francisco Tomás Vert.
Diari Oficial de la Generalitat Valenciana


Sumari del DOGV 6258, del 03-05-2010 (2010/4856)

RESOLUCIÓ de 21 d'abril de 2010, de la Direcció General d'Ordenació i Centres Docents, per la qual es resol la remissió de l'expedient administratiu corresponent i s'emplaça als interessats en el recurs contenciós administratiu 194/2010.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4856


Organisme emissor
:   Conselleria d'Educació

Tipus de document
:   Resolució

RESOLUCIÓ de 21 d'abril de 2010, de la Direcció General d'Ordenació i Centres Docents, per la qual es resol la remissió de l'expedient administratiu corresponent i s'emplaça als interessats en el recurs contenciós administratiu 194/2010. [2010/4856]  
Davant de Jutjat Contenciós Administratiu núm. 3 de València, pel pare del menor Diego Jimmy Willem Rosingh s'ha interposat recurs contra la no admissió del seu fill en el Centre d'Educació Infantil Gupyy, de València, amb codi 76072717, donant lloc al PO 194/2010.  
En conseqüència i de conformitat amb el que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, esta Direcció General, resol:  
1. Remetre al Tribunal que ho ha reclamat l'expedient administratiu que correspon al dit recurs.  
2. Emplaçar als interessats en el mateix perquè puguen personar-se davant el referit Tribunal com a demandats, si al seu dret convé, en el termini de nou dies, i comparéixer degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa.  
València, 21 d'abril de 2010.- El director general d'Ordenació i Centres Docents: Rafael Carbonell Peris.
Diari Oficial de la Generalitat Valenciana


Sumari del DOGV 6272, del 21-05-2010 (2010/5776)

Informació pública de la modificació substancial de l'autorització ambiental integrada d'una indústria de fabricació de biodièsel, promoguda per Biocom Energía, SL, a Algemesí.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5776


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la modificació substancial de l'autorització ambiental integrada d'una indústria de fabricació de biodièsel, promoguda per Biocom Energía, SL, a Algemesí. [2010/5776]  
De conformitat amb el que estableix l'article 27 del Decret 127/2006 (DOGV 20.09.2006), el qual desenvolupa la Llei 2/2006, de 5 de maig, de prevenció de la contaminació i qualitat ambiental, se sotmet a informació pública l'expedient número AAIII/2008/40/46, seguit a instàncies de Biocom Energía, SL, amb CIF S73251470 i domicili social al carrer Carnissers, 28 - 30, d'Algemesí (València), que té com a objecte l'atorgament de l'autorització ambiental integrada per a la modificació substancial d'una indústria de fabricació de biodièsel.  
- Peticionari: Biocom Energía, SL  
- Emplaçament: carrer Carnissers, 28 - 30, del terme municipal d'Algemesí  
- Projecte: indústria de fabricació de biodièsel. Modificació substancial de l'autorització ambiental integrada núm. 081-07/AAI/CV  
- Capacitat de producció: 110.000 t/any de biodièsel, 13.491 t/any de glicerina y 3.914 t/any de gomes  
- Modificació: substitució d'un tanc de metilat sòdic de 17,4 m³ per altre de 46,5 m³, substitució d'un tanc d'àcid clorhídric de 10 m³ per altre de 33 m³ i instal·lació d'un tanc d'additiu per a biodièsel de 17,4 m³  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i les persones particulars interessades puguen presentar les al·legacions que estimen convenients.  
Durant aquest termini les persones interessades poden examinar el projecte presentat en les dependències de la Unitat de Control Integrat de la Contaminació de la Direcció Territorial de Medi Ambient, Aigua, Urbanisme i Habitatge, edifici Trade Center, oficina 409, carrer del Professor Beltran Bàguena, 4, de València, i a l'Ajuntament d'Algemesí, on estarà exposat en hores d'atenció al públic (de 9.00 a 14.00 h).  
València, 12 de maig de 2010.- El director territorial: Vicente Collado Capilla.
Diari Oficial de la Generalitat Valenciana


Sumari del DOGV 6276, del 27-05-2010 (2010/5750)

Extracte de les bases de la convocatòria per a cobrir dues places de monitor esportiu, per promoció interna, pel sistema de concurs oposició.
---------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/5750


Data del document
:   11-05-2010

Organisme emissor
:   Ajuntament de la Vall d'Uixó

Tipus de document
:   Extracte

Descriptors 

:   * Vall d'Uixó, la
    * concurs administratiu

Extracte de les bases de la convocatòria per a cobrir dues places de monitor esportiu, per promoció interna, pel sistema de concurs oposició. [2010/5750]  
Resolució d'11 de maig de 2010, de l'Ajuntament de la Vall d'Uixó (Castelló), referent a la convocatòria per a cobrir dues places de monitor esportiu, per promoció interna horitzontal.  
En el Butlletí Oficial de la Província núm. 50 de 27.04.2010 es publiquen les bases de la convocatòria per a cobrir dues places de monitor esportiu, per promoció interna, pel sistema de concurs oposició.  
La presentació de sol·licituds serà en 20 dies naturals, a comptar des de l'endemà de la publicació d'aquest anunci en el Butlletí Oficial de l'Estat.  
Els successius anuncis es publicaran en el Butlletí Oficial de la Província i al tauler d'anuncis.  
La Vall d'Uixó, 11 de maig de 2010.- L'alcaldessa presidenta: Isabel Bonig Trigueros.
Diari Oficial de la Generalitat Valenciana


Sumari del DOGV 6278, del 31-05-2010 (2010/5775)

Notificació de la sentència dictada en el judici verbal número 1786/2008.
-------------------------------------------------------------------------

### Dades del document

Número de DOGV
:   6278

Data del DOGV
:   31-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5775


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 1786/2008. [2010/5775]  
Tomás Mora Zaragoza, secretari del Jutjat de Primera Instància número 1 de Benidorm   
Que en les actuacions a què es fa referència, a instàncies del procurador Cristóbal Martínez Agudo, en nom i representació d'Andrés Fernández Garayalde Arregui contra Mahfoud Kada, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 328/2009  
Benidorm, 30 de març de 2009   
Yolanda Crima Garri, magistrada jutgessa en substitució del Jutjat de Primera Instància número 1 de Benidorm i partit, he vist aquestes actuacions de judici verbal seguides davant d'aquest Jutjat amb el número 1786/2008 a instàncies d'Andrés Fernández Garayalde Arregui, representat pel procurador senyor Martínez Agudo i defensat pel lletrat senyor Martínez Amorós, contra Mahfoud Kada, declarat en situació processal de rebel·lia, i he dictat aquesta sentència d'acord amb els següents,  
Dispositiva  
Estime la demanda interposada per Andrés Fernández Garayalde Arregui contra Mahfoud Kada, i condemne la part demandada al pagament de la quantitat de mil set-cents setze euros i trenta-quatre cèntims (1.716,34 euros) en concepte de rendes impagades i quantitats assimilades, més els interessos legals d'aquesta produïts des de la data de presentació de la demanda fins a fer el pagament complet del deute, i s'incrementarà en la forma establida en l'article 576 esmentat.  
Pertoca fer condemna expressa a costes a la demandada».  
I perquè valga de notificació als demandats rebels Mahfoud Kada, expedisc aquest edicte.  
Benidorm, 15 de juliol de 2009.- El secretari: Tomás Mora Zaragoza.